
24-TA-2837: Noteikumu projekts (Jauns)
Eiropas Savienības kohēzijas politikas programmas 2021.–2027. gadam 4.3.5. specifiskā atbalsta mērķa “Uzlabot vienlīdzīgu un savlaicīgu piekļuvi kvalitatīviem, ilgtspējīgiem un izmaksu ziņā pieejamiem pakalpojumiem; pilnveidot sociālās aizsardzības sistēmas, tostarp veicināt sociālās aizsardzības pieejamību; uzlabot ilgtermiņa aprūpes pakalpojumu pieejamību, efektivitāti un izturētspēju” 4.3.5.1.pasākuma “Sabiedrībā balstītu sociālo pakalpojumu pieejamības palielināšana” ceturtās kārtas īstenošanas noteikumi
	Nr.p.k.
	Saskaņošanai nosūtītā projekta redakcija
	Iebildums / Priekšlikums
	Apstrādes informācija
	Galīgā redakcija

	1.
	Noteikumu projekts
8. Pasākuma ceturtajai kārtai plānotais un pieejamais kopējais attiecināmais finansējums ir 5 622 757 euro, tai skaitā Eiropas Sociālā fonda Plus finansējums – 4 779 343 euro un valsts budžeta līdzfinansējums – 843 414 euro.
	Iebildums (FM - 02.01.2025.)
Atbilstoši noteikumu projekta 14.1.apakšpunktam kā projekta iesniedzējs ir noteikta pašvaldība vai tās izveidots sociālo pakalpojumu sniedzējs. Lūdzam precizēt noteikumu projekta 8.punktu, saglabājot 4.3.5.1.pasākuma iepriekšējo kārtu ietvaros paredzēto, ka nacionālo līdzfinansējumu veido valsts un pašvaldību budžeta finansējums, vienlaikus norādot, ka pašvaldību budžetu kā līdzfinansējuma avotu projektā plāno šo noteikumu 14.1.apakšpunktā minētie projektu iesniedzēji, savukārt valsts budžetu kā līdzfinansējumu – šo noteikumu 14.2.apakšpunktā minētie projektu iesniedzēji. Attiecīgi lūdzam precizēt anotāciju.
 
Piedāvātā redakcija
-
	Ņemts vērā
-
	8. Pasākuma ceturtajai kārtai plānotais un pieejamais kopējais attiecināmais finansējums ir 5 622 757 euro, tai skaitā Eiropas Sociālā fonda Plus finansējums – 4 779 343 euro un nacionālais līdzfinansējums – 843 414 euro, ko veido valsts un pašvaldību budžeta finansējums. Pašvaldību budžetu kā līdzfinansējuma avotu projektā plāno šo noteikumu 14.1. apakšpunktā minētie projektu iesniedzēji, savukārt valsts budžetu – šo noteikumu 14.2. apakšpunktā minētie projektu iesniedzēji.

	2.
	Noteikumu projekts
16.1. pašvaldības administratīvajā teritorijā, ja projekta iesniedzējs ir šo noteikumu 14.1. apakšpunktā minētais projekta iesniedzējs;
	Iebildums (LPS - 02.01.2025.)
Ventspils novada pašvaldība iebilst, ka projekta iesniedzējs, kas ir pašvaldības izveidots sociālo pakalpojumu sniedzējs (atbilst MK noteikumu  projekta 14.1.punktā noteiktajam),  4. atlases kārtas ietvaros var iesniegt projekta iesniegumu par sabiedrībā balstītu sociālo pakalpojumu sniegšanu tikai pašvaldības administratīvajā teritorijā.
Jau šobrīd Ventspils novada pašvaldības iestāde ”Sociālais dienests” sabiedrībā balstītu sociālo pakalpojumu bērniem ar funkcionāliem traucējumiem iepērk no atbalsta centra ģimenēm un bērniem ar īpašām vajadzībām “Cimdiņš”, kas pakalpojumu sniedz infrastruktūrā, kas savukārt atrodas Ventspils valstspilsētas administratīvajā teritorijā. Jāuzsver, ka Ventspils valstspilsētas un Ventspils novada administratīvās teritorijas ir funkcionāli saistītas teritorijas. Ventspils valstspilsētas administratīvajā teritorijā atrodas visa kritiskā infrastruktūra - SIA “Ziemeļkurzemes  reģionālā slimnīca” (diennakts neatliekamā palīdzība, stacionārs, ambulatorā palīdzība, rehabilitācijas centrs), pašvaldības SIA “Ventspils poliklīnika” (sniedz valsts apmaksātus un maksas ambulatoros pakalpojumus), Ventspils starptautiskā autoosta (SAO), kas nodrošina savienojumu ar Kuldīgu, Talsiem, Liepāju, Rīgu u.c. nacionālas un reģionālas nozīmes attīstības centriem. Jāmin, ka Ventspils valstspilsētas un Ventspils novada ģeogrāfiskā novietojuma dēļ Ventspils novada pašvaldības iestāde “Ventspils novada administrācija” arī ir izvietota ēkās, kas atrodas  Ventspils valstspilsētas administratīvajā teritorijā un atrodas tuvu, 5 min gājienā no Ventspils SAO, nodrošinot Ventspils novada iedzīvotājiem pašvaldības sniegto pakalpojumu pieejamību.




 
Piedāvātā redakcija
Ņemot vērā iepriekš izklāstīto, nolūkā neierobežot projektu iesniedzēju loku, ir nepieciešams precizēt MK noteikumu 16.1.punktu, izsakot to šādā redakcijā:
“16.1. pašvaldības administratīvajā vai pilsētu funkcionālās teritorijās,  ja projekta iesniedzējs ir šo noteikumu 14.1. apakšpunktā minētais projekta iesniedzējs; (..)”
	Nav ņemts vērā
LM skaidro, ka MK noteikumu projektā paredzēts, ka projektus varēs iesniegt pašvaldības vai to izveidotie sociālo pakalpojumu sniedzēji, kā arī citi sociālo pakalpojumu sniedzēji (sabiedrība ar ierobežotu atbildību, biedrības un nodibinājumi u.c.).
Attiecīgi pašvaldība vai tās izveidots sociālo pakalpojumu sniedzējs varēs iesniegt projektu par pakalpojumu sniegšanu savā administratīvajā teritorijā deklarētām personām, kā tas ir noteikts Sociālo pakalpojumu un sociālās palīdzības likuma 9. panta pirmajā daļā (pašvaldībai, kuras teritorijā ir deklarētā personas dzīvesvieta, ir pienākums nodrošināt personai iespēju saņemt tās vajadzībām atbilstošus sociālos pakalpojumus un sociālo palīdzību). Papildus informējam, ka projekta iesniedzējam ir jābūt reģistrētai attiecīgā sociālā pakalpojuma sniegšana sociālo pakalpojumu sniedzēju reģistrā.
Savukārt, ja projekta iesniedzējs ir cits sociālo pakalpojumu sniedzējs (piemēram, biedrības vai nodibinājumi), tad projektā varēs paredzēt atbalsta sniegšanu mērķa grupas personām neatkarīgi no mērķa grupas personas deklarētās dzīvesvietas, t.i. paredzot pakalpojumu sniegšanu  gan pašvaldības, kurā darbojas attiecīgais pakalpojuma sniedzējs un faktiskā pakalpojumu sniegšanas vieta,  mērķa grupas personām, gan citu pašvaldību mērķa grupas personām plānošanas reģiona ietvaros. Arī šajā gadījumā projekta iesniedzējam sociālo pakalpojumu sniedzēju reģistrā ir jābūt reģistrētam attiecīgā sociālā pakalpojuma sniegšanai.
Attiecīgi, iepazīstoties ar iebildumā minētajiem piemēriem, skaidrojam, ka atbalsta centrs ģimenēm un bērniem ar īpašām vajadzībām “Cimdiņš” varēs iesniegt projekta iesniegumu, paredzot atbalstu jeb pakalpojumu sniegšanu arī Ventspils novada pašvaldības mērķa grupas bērniem.
 
	16.1. pašvaldības administratīvajā teritorijā, ja projekta iesniedzējs ir šo noteikumu 14.1. apakšpunktā minētais projekta iesniedzējs;

	3.
	Anotācija (ex-ante)
2.2. Tiesiskā regulējuma ietekme uz tautsaimniecību
	Iebildums (FM - 02.01.2025.)
Lūdzam papildināt anotāciju ar novērtējumu par plānoto ietekmi uz tautsaimniecību, t.sk. norādot pēc iespējas izmērāmus faktiski sagaidāmos rezultātus/rādītājus, papildus Eiropas Savienības kohēzijas politikas programmā 2021.-2027.gadam noteiktajiem rādītājiem. Investīciju pienesumu tautsaimniecībai atspoguļo, piemēram, izmērāma ietekme uz makroekonomisko vidi, pienesums ekonomikas transformācijai, nozaru konkurētspējai, uzņēmējdarbības videi, nodarbinātībai, kā arī ietekme uz nozaru politikas mērķiem, Latvijas Nacionālajā attīstības plāna 2021.–2027.gadam noteiktajiem mērķiem u.c.

Piedāvātā redakcija
-
	Ņemts vērā
-
	2.2. Tiesiskā regulējuma ietekme uz tautsaimniecību

	4.
	Anotācija (ex-ante)
8.1.13. uz datu aizsardzību
	Iebildums (TM - 28.12.2024.)
Norādām, ka projekts nesatur tiesību normas, kas nosaka personas vārda, uzvārda, personas koda, kontaktinformācijas, personas dzīvesvietas adreses un fakta, ka personai ir noteikta invaliditāte vai persona ir pensijas vecumā, apstrādi. Ievērojot, ka saskaņā ar Vispārīgās datu aizsardzības regulas 6. panta 3. punktu apstrādājamais personu datu apjoms ir norādāms tiesību aktā, aicinām papildināt projektu ar tiesību normu, kas nosaka, kura iestāde un kādā apjomā apstrādā personas datus. 
Piedāvātā redakcija
-
	Ņemts vērā
-
	8.1.13. uz datu aizsardzību

	5.
	Noteikumu projekts
10. Maksimālais attiecināmais Eiropas Sociālā fonda Plus finansējuma apmērs nepārsniedz 85 procentus no projekta kopējā attiecināmā finansējuma un valsts budžeta līdzfinansējums nav mazāks par 15 procentiem no projektam plānotā kopējā attiecināmā finansējuma.
	Priekšlikums (FM - 28.01.2025.)
Ņemot vērā, ka saskaņā ar Ministru kabineta (turpmāk – MK) noteikumu projekta 8.punktu pasākuma kopējo attiecināmo finansējumu veido Eiropas Sociālā fonda Plus finansējums un nacionālais līdzfinansējums (valsts un pašvaldību budžets), lūdzam attiecīgi precizēt 10.punkta redakciju, vārdus “valsts budžeta” aizstājot ar vārdu “nacionālais”.
 
Piedāvātā redakcija
-
	Ņemts vērā
-
	10. Maksimālais attiecināmais Eiropas Sociālā fonda Plus finansējuma apmērs nepārsniedz 85 procentus no projekta kopējā attiecināmā finansējuma un nacionālais līdzfinansējums nav mazāks par 15 procentiem no projektam plānotā kopējā attiecināmā finansējuma.

	6.
	Noteikumu projekts
16.2. vienā vai vairākās plānošanas reģiona teritorijā esošajās pašvaldībās, ja projekta iesniedzējs ir šo noteikumu 14.2. apakšpunktā minētais projekta iesniedzējs. Ja sabiedrībā balstītu sociālo pakalpojumu snigšanu ir plānots nodrošināt vairākos plānošanas reģionos, projekta iesniedzējs iesniedz atsevišķu projekta iesniegumu par sabiedrībā balstītu sociālo pakalpojumu sniegšanu katrā no plānošanas reģioniem.
	Priekšlikums (FM - 02.01.2025.)
Lūdzam precizēt noteikumu projekta 16.2.apakšpunktu, vārda “snigšanu” vietā lietojot vārdu “sniegšana” un vienlaikus 27.punktu, vārda “saņem” vietā lietojot vārdu “saņemt”.
 
Piedāvātā redakcija
-
	Ņemts vērā
-
	16.2. vienā vai vairākās plānošanas reģiona teritorijā esošajās pašvaldībās, ja projekta iesniedzējs ir šo noteikumu 14.2. apakšpunktā minētais projekta iesniedzējs. Ja sabiedrībā balstītu sociālo pakalpojumu sniegšanu ir plānots nodrošināt vairākos plānošanas reģionos, projekta iesniedzējs iesniedz atsevišķu projekta iesniegumu par sabiedrībā balstītu sociālo pakalpojumu sniegšanu katrā no plānošanas reģioniem.

	7.
	Noteikumu projekts
21. Pievienotās vērtības nodoklis, kas tiešā veidā saistīts ar projektu, uzskatāms par attiecināmām izmaksām saskaņā ar regulas 2021/1060 64. panta 1. punkta "c" apakšpunktā minētajiem nosacījumiem, ja tas nav atgūstams atbilstoši normatīvajiem aktiem nodokļu politikas jomā.
	Priekšlikums (FM - 02.01.2025.)
Aicinām izvērtēt noteikumu projekta 21. punktā ietvertās piebildes "ja tas nav atgūstams atbilstoši normatīvajiem aktiem nodokļu politikas jomā" nepieciešamību.
Vēršam uzmanību, ka saskaņā ar Eiropas Parlamenta un Padomes 2021. gada 24. jūnija Regulas (ES) 2021/1060, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu Plus, Kohēzijas fondu, Taisnīgas pārkārtošanās fondu un Eiropas Jūrlietu, zvejniecības un akvakultūras fondu un finanšu noteikumus attiecībā uz tiem un uz Patvēruma, migrācijas un integrācijas fondu, Iekšējās drošības fondu un Finansiāla atbalsta instrumentu robežu pārvaldībai un vīzu politikai, 64. panta 1. punkta "c" apakšpunkta "i" punkta nosacījumiem darbībām, kuru kopējās izmaksas ir mazākas nekā 5 000 000 euro (ieskaitot pievienotās vērtības nodokli), pievienotās vērtības nodokļa izmaksas ir attiecināmas; savukārt no "ii" punkta izriet, ka darbībām, kuru kopējās izmaksas ir vismaz 5 000 000 euro (ieskaitot pievienotās vērtības nodokli), pievienotās vērtības nodokļa izmaksas ir attiecināmas gadījumos, kad tas nav atgūstams saskaņā ar pievienotās vērtības nodokli reglamentējošiem valsts tiesību aktiem.
Noteikumu projekta anotācijas 1.3. sadaļas apakšsadaļā "Risinājuma apraksts" norādīts, ka 4.3.5.1. pasākuma 4. kārtas viena projekta maksimālā attiecināmo izmaksu kopsumma nevarēs būt lielākā par 426 300 euro.
Ievērojot minēto, aicinām svītrot noteikumu projekta 21. punktā vārdus "ja tas nav atgūstams atbilstoši normatīvajiem aktiem nodokļu politikas jomā", ņemot vērā, ka paredzēts īstenot tikai tādus projektus, kuru kopējās izmaksas ir mazākas nekā 5 000 000 euro (ieskaitot pievienotās vērtības nodokli),  kā arī nav plānots komercdarbības atbalsts.
Piedāvātā redakcija
21. Pievienotās vērtības nodoklis, kas tiešā veidā saistīts ar projektu, uzskatāms par attiecināmām izmaksām saskaņā ar regulas 2021/1060 64. panta 1. punkta "c" apakšpunktā minētajiem nosacījumiem.
	Ņemts vērā
-
	21. Pievienotās vērtības nodoklis, kas tiešā veidā saistīts ar projektu, uzskatāms par attiecināmām izmaksām saskaņā ar regulas 2021/1060 64. panta 1. punkta "c" apakšpunktā minētajiem nosacījumiem.

	8.
	Noteikumu projekts
23. Šo noteikumu 22. punktā minētos starpposma maksājumus sadarbības iestāde veic arī laikposmā, kad finansējuma saņēmējs izmanto saņemtā avansa maksājumu. Finansējuma saņēmējs avansa pieprasījumu sagatavo un sadarbības iestāde to apstiprina, ņemot vērā nosacījumu, ka plānotā avansa apmērs šo noteikumu 14.1. apakšpunktā minētajam finansējuma saņēmējam ir jāizmanto sešu mēnešu laikā no tā saņemšanas dienas saimnieciskā gada ietvaros, bet šo noteikumu 14.2. apakšpunktā minētajam finansējuma saņēmējam – sešu mēnešu laikā no tā saņemšanas dienas. Sadarbības iestāde var piešķirt finansējuma saņēmējam avansu līdz 30 procentiem no kopējā projektam apstiprinātā attiecināmā finansējuma, ievērojot, ka avansu var izmaksāt vairākos maksājumos.
	Priekšlikums (FM - 28.01.2025.)
Ņemot vērā, ka finansējuma saņēmējiem - pašvaldībām - nacionālais līdzfinansējums netiks nodrošināts no valsts budžeta, bet jāsedz no sava budžeta, lūdzam precizēt noteikumu projekta 23.punkta redakciju, aiz vārdiem “līdz 30 procentiem no kopējā projektam apstiprinātā” ievietojot vārdus “Eiropas Sociālā fonda Plus finansējuma un, ja tas ir paredzēts projektā, valsts budžeta līdzfinansējuma kopsummas."
Piedāvātā redakcija
Šo noteikumu 22. punktā minētos starpposma maksājumus sadarbības iestāde veic arī laikposmā, kad finansējuma saņēmējs izmanto saņemtā avansa maksājumu. Finansējuma saņēmējs avansa pieprasījumu sagatavo un sadarbības iestāde to apstiprina, ņemot vērā nosacījumu, ka plānotā avansa apmērs šo noteikumu 14.1. apakšpunktā minētajam finansējuma saņēmējam ir jāizmanto sešu mēnešu laikā no tā saņemšanas dienas saimnieciskā gada ietvaros, bet šo noteikumu 14.2. apakšpunktā minētajam finansējuma saņēmējam – sešu mēnešu laikā no tā saņemšanas dienas. Sadarbības iestāde var piešķirt finansējuma saņēmējam avansu līdz 30 procentiem no kopējā projektam apstiprinātā Eiropas Sociālā fonda Plus finansējuma un, ja tas ir paredzēts projektā, valsts budžeta līdzfinansējuma kopsummas, ievērojot, ka avansu var izmaksāt vairākos maksājumos.
	Ņemts vērā
-
	23. Šo noteikumu 22. punktā minētos starpposma maksājumus sadarbības iestāde veic arī laikposmā, kad finansējuma saņēmējs izmanto saņemtā avansa maksājumu. Finansējuma saņēmējs avansa pieprasījumu sagatavo un sadarbības iestāde to apstiprina, ņemot vērā nosacījumu, ka plānotā avansa apmērs šo noteikumu 14.1. apakšpunktā minētajam finansējuma saņēmējam ir jāizmanto sešu mēnešu laikā no tā saņemšanas dienas saimnieciskā gada ietvaros, bet šo noteikumu 14.2. apakšpunktā minētajam finansējuma saņēmējam – sešu mēnešu laikā no tā saņemšanas dienas. Sadarbības iestāde var piešķirt finansējuma saņēmējam avansu līdz 30 procentiem no Eiropas Sociālā fonda Plus finansējuma un, ja tas ir paredzēts projektā, valsts budžeta līdzfinansējuma kopsummas, ievērojot, ka avansu var izmaksāt vairākos maksājumos.

	9.
	Noteikumu projekts
IV. Pasākuma un projekta īstenošanas nosacījumi
	Priekšlikums (FM - 02.01.2025.)
Lūdzam papildināt noteikumu projekta IV nodaļu "Pasākuma un projekta īstenošanas nosacījumi" ar normu, kas paredz, ka finansējuma saņēmējs uzņemas segt sadārdzinājuma izmaksas.
Piedāvātā redakcija
-
	Nav ņemts vērā
LM skaidro, ka finansējuma saņēmēja pienākums segt sadārdzinājumu ir līguma vai vienošanās par projekta īstenošanu nosacījums. To paredz Eiropas Parlamenta un Padomes 2024. gada 23. septembra Regula (ES, Euratom) 2024/2509 par finanšu noteikumiem, ko piemēro Savienības vispārējam budžetam  un MK noteikumos par SAM pasākuma īstenošanu tas nav jādublē.
	IV. Pasākuma un projekta īstenošanas nosacījumi

	10.
	Noteikumu projekts
29.5. uzkrāj, uzskaita un iesniedz sadarbības iestādē apkopotus datus par atbalstu saņēmušajām šo noteikumu 3. punktā minētajām personām atbilstoši Eiropas Parlamenta un Padomes 2021. gada 24. jūnija Regulas (ES) 2021/1057, ar ko izveido Eiropas Sociālo fondu Plus (ESF+) un atceļ Regulu (ES) Nr. 1296/2013, 1. pielikumam un Ministru kabineta 2023. gada 21. marta noteikumu Nr. 135 "Eiropas Savienības fondu projektu pārbaužu veikšanas kārtība 2021.–2027. gada plānošanas periodā" 1. pielikumam;
	Priekšlikums (FM - 28.01.2025.)
Ņemot vērā noteikumu projekta anotācijā minēto, ka "Šajā rādītājā ieskata tikai personas ar GRT un bērnus ar FT, kuri 4.3.5.1. pasākuma 4. kārtas projektā saņems SBSP. Personu ar GRT un bērnu ar FT vecākiem, aizbildņiem, audžuģimenēm vai neformālajiem aprūpētājiem sniegto atbalstu projekta ietvaros neieskaita iznākuma rādītājā.", lūdzam izvērtēt iespēju precizēt noteikumu projekta 29.5.apakšpunktu, paredzot uzkrāt datus tikai par noteikumu projekta 3.1. un 3.2. apakšpunktā minētajām personām.
Piedāvātā redakcija
uzkrāj, uzskaita un iesniedz sadarbības iestādē apkopotus datus par atbalstu saņēmušajām šo noteikumu 3.1 un 3.2. apakšpunktā minētajām personām atbilstoši Eiropas Parlamenta un Padomes 2021. gada 24. jūnija Regulas (ES) 2021/1057, ar ko izveido Eiropas Sociālo fondu Plus (ESF+) un atceļ Regulu (ES) Nr. 1296/2013, 1. pielikumam un Ministru kabineta 2023. gada 21. marta noteikumu Nr. 135 "Eiropas Savienības fondu projektu pārbaužu veikšanas kārtība 2021.–2027. gada plānošanas periodā" 1. pielikumam;
	Ņemts vērā
-
	29.5. uzkrāj, uzskaita un iesniedz sadarbības iestādē apkopotus datus par atbalstu saņēmušajām šo noteikumu 3.1. un 3.2. apakšpunktā minētajām personām atbilstoši Eiropas Parlamenta un Padomes 2021. gada 24. jūnija Regulas (ES) 2021/1057, ar ko izveido Eiropas Sociālo fondu Plus (ESF+) un atceļ Regulu (ES) Nr. 1296/2013, 1. pielikumam un Ministru kabineta 2023. gada 21. marta noteikumu Nr. 135 "Eiropas Savienības fondu projektu pārbaužu veikšanas kārtība 2021.–2027. gada plānošanas periodā" 1. pielikumam;

	11.
	Noteikumu projekts
31.2. veicot iepirkumus, ievēro Ministru kabineta 2017. gada 28. februāra noteikumos Nr. 104 “Noteikumi par iepirkuma procedūru un tās piemērošanas kārtību pasūtītāja finansētiem projektiem” noteikto līguma slēgšanas tiesību piešķiršanas procedūru un noteiktos ierobežojumus šādu līgumu slēgšanai, tai skaitā aizpilda un paraksta minēto noteikumu 1. pielikumā noteikto apliecinājumu par interešu konflikta neesību un pievieno to iepirkuma līgumu slēgšanas dokumentācijai.
	Priekšlikums (FM - 28.01.2025.)
Atkārtoti vēršam uzmanību, ka gadījumā, ja noteikumu projekta 14.2.apakšpunktā minētais cits sociālo pakalpojumu sniedzējs ir biedrība vai nodibinājums, tad tai ir jāizvērtē, vai iepirkumi ir jāveic, ievērojot Publiskā iepirkumu likuma vai Ministru kabineta noteikumu Nr.104 "Noteikumi par iepirkuma procedūru un tās piemērošanas kārtību pasūtītāja finansētiem projektiem" regulējumu.
Lūgums atbilstoši precizēt noteikumu projekta 31.2.apakšpunkta redakciju, paredzot finansējuma saņēmējam pienākumu izvērtēt iepirkumiem piemērojamo normatīvo regulējumu.
Vairāk informācija par šo ir atrodama Centrālās finanšu un līgumu aģentūras tīmekļvietnē:
www.cfla.gov.lv/lv/jaunums/noderigi-materials-biedribam-par-iepirkumu-veiksanu

 
Piedāvātā redakcija
-
	Ņemts vērā
-
	31.2. veic iepirkumus atbilstoši Publisko iepirkumu likumam vai Ministru kabineta 2017. gada 28. februāra noteikumiem Nr. 104 “Noteikumi par iepirkuma procedūru un tās piemērošanas kārtību pasūtītāja finansētiem projektiem”. Gadījumā, ja iepirkumi ir veicami atbilstoši iepriekš minēto noteikumu regulējumam, ievēro noteikumos noteikto līguma slēgšanas tiesību piešķiršanas procedūru un noteiktos ierobežojumus šādu līgumu slēgšanai, tai skaitā aizpilda un paraksta noteikumu 1. pielikumā noteikto apliecinājumu par interešu konflikta neesību un pievieno to iepirkuma līgumu slēgšanas dokumentācijai.

	12.
	Noteikumu projekts
31.2. ievēro Ministru kabineta 2017. gada 28. februāra noteikumos Nr. 104 “Noteikumi par iepirkuma procedūru un tās piemērošanas kārtību pasūtītāja finansētiem projektiem” noteikto līguma slēgšanas tiesību piešķiršanas procedūru (ja attiecināms) un noteiktos ierobežojumus šādu līgumu slēgšanai, tai skaitā aizpilda un paraksta to 1. pielikumā noteikto apliecinājumu par interešu konflikta neesību un pievieno to iepirkuma līgumu slēgšanas dokumentācijai.
	Priekšlikums (FM - 02.01.2025.)
Gadījumā, ja noteikumu 14.2.apakšpunktā minētais cits sociālo pakalpojumu sniedzējs ir biedrība vai nodibinājums, tad tam ir jāizvērtē, vai iepirkumi ir jāveic, ievērojot Publiskā iepirkumu likuma vai Ministru kabineta noteikumu Nr.104 regulējumu. Lūgums atbilstoši precizēt noteikumu 31.2.apakšpunkta redakciju.
Vairāk informācijas par šo ir atrodama Centrālās finanšu un līgumu aģentūras tīmekļvietnē:
https://www.cfla.gov.lv/lv/jaunums/noderigi-materials-biedribam-par-iepirkumu-veiksanu
 
Piedāvātā redakcija
-
	Ņemts vērā
-
	31.2. veic iepirkumus atbilstoši Publisko iepirkumu likumam vai Ministru kabineta 2017. gada 28. februāra noteikumiem Nr. 104 “Noteikumi par iepirkuma procedūru un tās piemērošanas kārtību pasūtītāja finansētiem projektiem”. Gadījumā, ja iepirkumi ir veicami atbilstoši iepriekš minēto noteikumu regulējumam, ievēro noteikumos noteikto līguma slēgšanas tiesību piešķiršanas procedūru un noteiktos ierobežojumus šādu līgumu slēgšanai, tai skaitā aizpilda un paraksta noteikumu 1. pielikumā noteikto apliecinājumu par interešu konflikta neesību un pievieno to iepirkuma līgumu slēgšanas dokumentācijai.

	13.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums (FM - 02.01.2025.)
Lūdzam papildināt anotāciju ar nacionālo dokumentu (pamatnostādnes, plāns, MKN utt.) kura ietvaros ir plānotas 4.3.5.1. pasākuma 4. kārtas īstenošanas darbības un mērķi, lai pārliecinātos, ka tiek veikta ieguldījumu priekšnosacījumu izpildes nodrošināšana visa plānošanas perioda ietvaros.
Piedāvātā redakcija
-
	Ņemts vērā
-
	1.3. Pašreizējā situācija, problēmas un risinājumi

	14.
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem
	Priekšlikums (FM - 28.01.2025.)
MK noteikumu projekta 10.punktā norādīts, ka Eiropas Sociālā fonda Plus finansējuma apmērs nepārsniedz 85 procentus, līdz ar to atkārtoti lūdzam precizēt anotācijas 3.sadaļas 6.punktā otro rindkopu.

 
Piedāvātā redakcija
-
	Ņemts vērā
-
	3. Tiesību akta projekta ietekme uz valsts budžetu un pašvaldību budžetiem

	15.
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem
	Priekšlikums (FM - 02.01.2025.)
Lūdzam salāgot intervences kodu sadalījumu "ESF+ sekundārās tēmas" ietvaros, ņemot vērā, kā Eiropas Savienības kohēzijas politikas programmas 2021.–2027. gadam grozījumos Nr. 3 piedāvātais sadalījumu ir 50% un 50%: 06. kods “Bērnu nabadzības problēmas risināšana” 2 389 672 euro un 09. kods “Nepiemēro” 2 389 671 euro.

Piedāvātā redakcija
-
	Ņemts vērā
-
	3. Tiesību akta projekta ietekme uz valsts budžetu un pašvaldību budžetiem

	16.
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem
	Priekšlikums (FM - 02.01.2025.)
Ņemot vērā, ka noteikumu projekts tiks virzīts izskatīšanai Ministru kabineta sēdē 2025.gadā, nepieciešams anotācijas 3.sadaļas “Tiesību akta projekta ietekme uz valsts budžetu un pašvaldību budžetiem” tabulas ailēs precizēt norādītos periodus.
 
Piedāvātā redakcija
-
	Ņemts vērā
-
	3. Tiesību akta projekta ietekme uz valsts budžetu un pašvaldību budžetiem

	17.
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem
	Priekšlikums (FM - 02.01.2025.)
Noteikumu projekta 10.punktā norādīts, ka ESF Plus finansējuma apmērs nepārsniedz 85 procentus, līdz ar to ir precizējama anotācijas 3.sadaļas 6.punktā otrā rindkopa.
 
Piedāvātā redakcija
-
	Ņemts vērā
-
	3. Tiesību akta projekta ietekme uz valsts budžetu un pašvaldību budžetiem

	18.
	Anotācija (ex-ante)
4. Tiesību akta projekta ietekme uz spēkā esošo tiesību normu sistēmu
	Priekšlikums (FM - 02.01.2025.)
Ņemot vērā Ministru kabineta sēdes protokollēmuma projekta 3. punktā noteikto, lūdzam aizpildīt anotācijas 4. sadaļu, ietverot informāciju par plānotajiem paralēli virzītajiem grozījumiem Ministru kabineta 2024. gada 12. marta noteikumos Nr. 173 "Eiropas Savienības kohēzijas politikas programmas 2021.–2027. gadam 4.3.5. specifiskā atbalsta mērķa "Uzlabot vienlīdzīgu un savlaicīgu piekļuvi kvalitatīviem, ilgtspējīgiem un izmaksu ziņā pieejamiem pakalpojumiem; pilnveidot sociālās aizsardzības sistēmas, tostarp veicināt sociālās aizsardzības pieejamību; uzlabot ilgtermiņa aprūpes pakalpojumu pieejamību, efektivitāti un izturētspēju" 4.3.5.1. pasākuma "Sabiedrībā balstītu sociālo pakalpojumu pieejamības palielināšana" pirmās kārtas īstenošanas noteikumi".
Piedāvātā redakcija
-
	Ņemts vērā
-
	4. Tiesību akta projekta ietekme uz spēkā esošo tiesību normu sistēmu

	19.
	Anotācija (ex-ante)
6.1. Projekta izstrādē iesaistītās institūcijas
	Priekšlikums (FM - 02.01.2025.)
Lūdzam precizēt anotācijas sadaļu "Nevalstiskās organizācijas". Lūdzam papildināt anotāciju ar informāciju par biedrību un nodibinājumu iesaisti, nevalstisko organizāciju iesaisti noteikumu projekta izstrādē, lai nodrošinātu atbilstību Ministru prezidenta rezolūcijā* noteiktajam vai skaidrot, kāpēc iesaiste nav iespējama.
*Skat. Ministru prezidenta 2021. gada 7. septembra rezolūciju Nr. 2021-1.1.1./50-50
"Izstrādājot specifisko atbalsta mērķu un to pasākumu ieviešanas nosacījumus Eiropas Savienības fondu 2021.—2027.gada plānošanas perioda atbalsta saņemšanai institūcijas atbildībā esošajās jomās, lūdzu jēgpilni iesaistīt attiecīgajā jomā strādājošās biedrības un nodibinājumus. Pēc specifisko atbalsta mērķu un to pasākumu ieviešanas nosacījumu apstiprināšanas Ministru kabinetā, lūdzu sagatavot un sniegt informāciju par sabiedrības pārstāvju iesaisti normatīvā regulējuma izstrādē Nevalstisko organizāciju un Ministru kabineta sadarbības memoranda īstenošanas padomes sekretariātam (uz e-pastu: nvo@mk.gov.lv)."

Piedāvātā redakcija
-
	Ņemts vērā
-
	6.1. Projekta izstrādē iesaistītās institūcijas

	20.
	Anotācija (ex-ante)
8.1.13. uz datu aizsardzību
	Priekšlikums (TM - 27.01.2025.)
Ņemot vērā, ka projekta 29.4. apakšpunkts noteic, ka tiks apstrādāts ne tikai fakts, ka personai ir noteikta invaliditāte, bet arī veselības dati par atbilstību šo noteikumu 3.1. un 3.2. apakšpunktā minētajām mērķa grupām, aicinām attiecīgi precizēt projekta anotācijas 8.1.13. apakšpunktu, norādot visus apstrādājamos personu datu veidus. Norādām, ka no projekta 3.1., 3.2. un  29.4. apakšpunkta izriet, ka projekts paredz apstrādāt ne tikai faktu, ka personai ir noteikta invaliditāte, bet arī informāciju par to, ka personai ir garīga rakstura traucējumi vai funkcionālie traucējumi.
 
Piedāvātā redakcija
-
	Ņemts vērā
-
	8.1.13. uz datu aizsardzību

	21.
	MK sēdes protokollēmuma projekts
3. Centrālai finanšu un līgumu aģentūrai nodrošināt, ka 4.3.5.1. pasākuma "Sabiedrībā balstītu sociālo pakalpojumu pieejamības palielināšana" (turpmāk – 4.3.5.1. pasākums) 4. kārtas ietvaros līgumi vai vienošanās par projektu īstenošanu ar finansējuma saņēmējiem tiek slēgti tikai pēc Ministru kabineta 2024. gada 12. marta noteikumu Nr. 173 "Eiropas Savienības kohēzijas politikas programmas 2021.–2027. gadam 4.3.5. specifiskā atbalsta mērķa "Uzlabot vienlīdzīgu un savlaicīgu piekļuvi kvalitatīviem, ilgtspējīgiem un izmaksu ziņā pieejamiem pakalpojumiem; pilnveidot sociālās aizsardzības sistēmas, tostarp veicināt sociālās aizsardzības pieejamību; uzlabot ilgtermiņa aprūpes pakalpojumu pieejamību, efektivitāti un izturētspēju" 4.3.5.1. pasākuma "Sabiedrībā balstītu sociālo pakalpojumu pieejamības palielināšana" pirmās kārtas īstenošanas noteikumi", kas paredz 4.3.5.1.pasākuma 1. kārtas kopējā attiecināmā finansējuma samazināšanu, spēkā stāšanās.  
	Priekšlikums (FM - 02.01.2025.)
Vienlaikus lūdzam ievērot tiesību akta projekta teksta stilistiku un precizēt Ministru kabineta sēdes protokollēmuma projekta 3.punktu, skaitļa un vārda “4.kārtas” vietā lietojot vārdus “ceturtās kārtas” un skaitļa un vārda “1.kārtas” vietā lietojot vārdus “pirmās kārtas”.
 
Piedāvātā redakcija
-
	Ņemts vērā
-
	3. Centrālajai finanšu un līgumu aģentūrai nodrošināt, ka 4.3.5.1. pasākuma "Sabiedrībā balstītu sociālo pakalpojumu pieejamības palielināšana" (turpmāk – 4.3.5.1. pasākums) ceturtās kārtas ietvaros līgumi vai vienošanās par projektu īstenošanu ar finansējuma saņēmējiem tiek slēgti tikai pēc grozījumu Ministru kabineta 2024. gada 12. marta noteikumos Nr. 173 "Eiropas Savienības kohēzijas politikas programmas 2021.–2027. gadam 4.3.5. specifiskā atbalsta mērķa "Uzlabot vienlīdzīgu un savlaicīgu piekļuvi kvalitatīviem, ilgtspējīgiem un izmaksu ziņā pieejamiem pakalpojumiem; pilnveidot sociālās aizsardzības sistēmas, tostarp veicināt sociālās aizsardzības pieejamību; uzlabot ilgtermiņa aprūpes pakalpojumu pieejamību, efektivitāti un izturētspēju" 4.3.5.1. pasākuma "Sabiedrībā balstītu sociālo pakalpojumu pieejamības palielināšana" pirmās kārtas īstenošanas noteikumi" (24-TA-2836), kas paredz 4.3.5.1.pasākuma pirmās kārtas kopējā attiecināmā finansējuma samazināšanu, spēkā stāšanās.  

	22.
	MK sēdes protokollēmuma projekts
3. Centrālai finanšu un līgumu aģentūrai nodrošināt, ka 4.3.5.1. pasākuma "Sabiedrībā balstītu sociālo pakalpojumu pieejamības palielināšana" (turpmāk – 4.3.5.1. pasākums) 4. kārtas ietvaros līgumi vai vienošanās par projektu īstenošanu ar finansējuma saņēmējiem tiek slēgti tikai pēc Ministru kabineta 2024. gada 12. marta noteikumu Nr. 173 "Eiropas Savienības kohēzijas politikas programmas 2021.–2027. gadam 4.3.5. specifiskā atbalsta mērķa "Uzlabot vienlīdzīgu un savlaicīgu piekļuvi kvalitatīviem, ilgtspējīgiem un izmaksu ziņā pieejamiem pakalpojumiem; pilnveidot sociālās aizsardzības sistēmas, tostarp veicināt sociālās aizsardzības pieejamību; uzlabot ilgtermiņa aprūpes pakalpojumu pieejamību, efektivitāti un izturētspēju" 4.3.5.1. pasākuma "Sabiedrībā balstītu sociālo pakalpojumu pieejamības palielināšana" pirmās kārtas īstenošanas noteikumi", kas paredz 4.3.5.1.pasākuma 1. kārtas kopējā attiecināmā finansējuma samazināšanu, spēkā stāšanās.  
	Priekšlikums (FM - 02.01.2025.)
Ministru kabineta sēdes protokollēmuma projekta 3.punktā ir norādīts, ka 4.3.5.1. pasākuma "Sabiedrībā balstītu sociālo pakalpojumu pieejamības palielināšana" (turpmāk – 4.3.5.1. pasākums) ceturtās kārtas ietvaros līgumi vai vienošanās par projektu īstenošanu ar finansējuma saņēmējiem tiks slēgti tikai pēc Ministru kabineta 2024. gada 12. marta noteikumu Nr. 173 "Eiropas Savienības kohēzijas politikas programmas 2021.–2027. gadam 4.3.5. specifiskā atbalsta mērķa "Uzlabot vienlīdzīgu un savlaicīgu piekļuvi kvalitatīviem, ilgtspējīgiem un izmaksu ziņā pieejamiem pakalpojumiem; pilnveidot sociālās aizsardzības sistēmas, tostarp veicināt sociālās aizsardzības pieejamību; uzlabot ilgtermiņa aprūpes pakalpojumu pieejamību, efektivitāti un izturētspēju" 4.3.5.1. pasākuma "Sabiedrībā balstītu sociālo pakalpojumu pieejamības palielināšana" pirmās kārtas īstenošanas noteikumi” (turpmāk – MK noteikumi Nr.173) spēkā stāšanās. Ņemot vērā, ka 2024.gada 4.decembrī Finanšu ministrijā uz atzinumu tika iesniegti grozījumi MK noteikumos Nr.173 (TAP 24-TA-2836), kas paredz precizēt minēto noteikumu nosaukumu, to papildinot ar 4.3.5.1.pasākuma piekto kārtu, precizējams Ministru kabineta sēdes protokollēmuma projekta 3.punkts, norādot, ka nosacījums attiecas uz grozījumiem MK noteikumos Nr.173. Attiecīgi precizējama anotācija.
 
Piedāvātā redakcija
-
	Ņemts vērā
-
	3. Centrālajai finanšu un līgumu aģentūrai nodrošināt, ka 4.3.5.1. pasākuma "Sabiedrībā balstītu sociālo pakalpojumu pieejamības palielināšana" (turpmāk – 4.3.5.1. pasākums) ceturtās kārtas ietvaros līgumi vai vienošanās par projektu īstenošanu ar finansējuma saņēmējiem tiek slēgti tikai pēc grozījumu Ministru kabineta 2024. gada 12. marta noteikumos Nr. 173 "Eiropas Savienības kohēzijas politikas programmas 2021.–2027. gadam 4.3.5. specifiskā atbalsta mērķa "Uzlabot vienlīdzīgu un savlaicīgu piekļuvi kvalitatīviem, ilgtspējīgiem un izmaksu ziņā pieejamiem pakalpojumiem; pilnveidot sociālās aizsardzības sistēmas, tostarp veicināt sociālās aizsardzības pieejamību; uzlabot ilgtermiņa aprūpes pakalpojumu pieejamību, efektivitāti un izturētspēju" 4.3.5.1. pasākuma "Sabiedrībā balstītu sociālo pakalpojumu pieejamības palielināšana" pirmās kārtas īstenošanas noteikumi" (24-TA-2836), kas paredz 4.3.5.1.pasākuma pirmās kārtas kopējā attiecināmā finansējuma samazināšanu, spēkā stāšanās.  



